EL MAESTRAT FILMAT - LA MEMÒRIA RESCATADA Premi MICROMECENATGE VII FESTIVAL CINEMA CIUTADÀ COMPROMÉS
Channel: ACICOM . Associació Ciutadania i Comunicació
Date: 26/11/2021

EL MAESTRAT FILMAT - LA MEMÒRIA RESCATADA. Director: Fermin Sales
Premi categoria MICROMECENATGE del VII FESTIVAL CINEMA CIUTADÀ COMPROMÉS
 
“El Maestrat Filmat -La Memòria Rescatada” és un projecte de recuperació de la imatge cinematogràfica a la comarca castellonenca de l’Alt Maestrat. 

A  partir  de  la  construcció  d’un  arxiu  amb  les  imatges  recuperades,  començarem junt  amb  el  recuperador  Fermín  Sales  un  viatge  per  aquest  territori  eminentment rural.  

Seguint  la  recerca  d’aquestes  imatges,  descobrirem  pel  camí  espais, paisatges,  anècdotes  i  persones  que  han  fet  aquest  arxiu  una  realitat.  Fins  i  tot cap  la  possibilitat  de  que  aquestes  imatges  recuperades  tornen  als  espais  d’on van sorgir.  

Aquesta experiència transmèdia girarà al voltant del concepte del descobriment. A mesura que anem avançant en aquest viatge per una zona desconeguda com és el Maestrat, l’usuari anirà involucrant-se en un recorregut virtual ple de troballes. 

La imatge recuperada serà el detonant principal d’aquest recorregut. Amb el poder de la imatge s’aconseguirà que  l’usuari es deixe portar per l’experiència. El joc de la fascinació serà qui propiciarà aquest fet. 

Una imatge desconeguda connectarà amb una altra de difícil comprensió. L’espectador tan sols s’haurà de deixar portar i intentar descobrir el significat d’aquestes imatges. 

Complementant  aquestes  imatges  recuperades  coneixerem  el  seu  fora  de  camp. D’aquesta manera les persones que les van enregistrar, les han custodiades o en son  coneixedores  en  parlaran  d’elles.  

Descobrirem  la  història  que  hi  ha  darrere d’aquestes imatges. Veurem   històries   de   gent   que   ha   filmat   tota   la   seua   vida,   de   pel.lícules desaparegudes  però  que  la  gent  recorda  el  seu  contingut,  de  viatgers  que plasmen  un  territori  nou,  de  bobines  heretades  de  generació  en  generació  i  que mai s’havien vist, de fills que intenten conservar la memòria del seu pare a través de les seues filmacions o de gent retratada fa quaranta anys en unes filmacions i que mai les havia vist. 

Junt  amb  les  imatges  i  les  persones  que  tenen  relació  amb  elles,  anirem descobrint  un  territori  únic,  amb  un  paisatge  encara  molt  verge  conformat  tant d’accidents  naturals  com  artificials.  Ens  trobarem  amb  muntanyes,  barrancs, moles, boscs, fonts, etc., i en ells ens en podrem adonar de la mà de l’home en, pobles,  masos,  ermites,  construccions  de  pedra  en  sec,    bancals,    assagadors, camins, etc."La muerte de un amigo enfrenta a Javier a la maldición de la palabra suicidio, una palabra impronunciable contra la que luchan tres mujeres a las que Javier se une en su búsqueda de respuestas."

Lliurà el premi,  Rosa Ana Seguí Sanmateu, Directora general de Comerç, Artesania i Consum. Conselleria d'Economia Sostenible, Sectors Productius, Comerç i Treball
Arreplegà el premi:  Fermín Sales, director i Valentí Figueres, productor de Los sueños de la hormiga roja